Oficialusis leidinys L 299 , 04/11/1997 p. 0042 - 0046



Komisijos sprendimas 1997 m. spalio 14 d. dėl statybos produktų atitikties atestavimo tvarkos, susijusios su mūriniais ir susijusiais produktais, pagal Tarybos direktyvos 89/106/EEB 20 straipsnio 2 dalį (tekstas svarbus EEE) (97/740/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas; kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose; kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms; kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas. 2 straipsnis II priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 3 straipsnis Atitikties atestavimo tvarka, kaip nurodyta III priede, yra nurodoma darniųjų standartų įgaliojimuose. 4 straipsnis Šis sprendimas skirtas valstybėms narėms. Priimta Briuselyje, 1997 m. spalio 14 d. Komisijos vardu Martin Bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS Mūriniai ir susiję produktai - II kategorijos mūro dirbiniai, naudojami sienose, kolonose ir pertvarose, - specialūs II kategorijos mūro dirbiniai su įmaišytomis šiluminės izoliacinėmis medžiagomis, naudojami sienose ir pertvarose, bet neįtraukti į II priedą, - fabrike pagaminti nustatyti mūro skiediniai, naudojami sienose, kolonose ir pertvarose, - fabrike pagaminti tinko posluoksniui ir (arba) tinkavimui skirti skiediniai, naudojami sienose, kolonose, pertvarose ir lubų apdailai, - tvirtikliai, tempimo juostos, perdangų sijų pakabos, iškyšos, atramos kampai, horizontalioji mūro armatūra ir sąramos, įtaisomos mūrinėse sienose, kolonose ir pertvarose. -------------------------------------------------- II PRIEDAS Mūriniai ir susiję produktai - I kategorijos mūro dirbiniai, naudojami sienose, kolonose ir pertvarose, - specialūs I ir II kategorijos mūro dirbiniai su įmaišytomis šiluminės izoliacijos medžiagomis, priskiriamomis A, B arba C europinei klasei, kurių reakcija į ugnį gamybos metu turėtų keistis (paprastai tokios medžiagos, kurios pagamintos naudojant degias žaliavas) arba keičiasi įmaišius tam tikrų medžiagų, kaip antai, antipirenai, naudojami sienose ir pertvarose, kurioms taikomos reakcijos į ugnį taisyklės, bet tik tais atvejais, kai yra tikėtina, kad tokios medžiagos jų galutiniame panaudojime nebus apsaugotos nuo ugnies, - fabrike pagaminti konstrukciniai mūro skiediniai, naudojami sienose, kolonose ir pertvarose. -------------------------------------------------- III PRIEDAS PRODUKTŲ GRUPĖ MŪRINIAI IR SUSIJĘ PRODUKTAI (1/3) Atitikties atestavimo sistemos Toliau nurodytam produktui (-ams) ir jų paskirčiai CEN ir CENELEC prašoma atitinkamame darniajame standarte (-uose) apibrėžti tokias atitikties atestavimo sistemas: 2 + sistema: žr. Direktyvos 89/106/EEB III priedo 2 dalies ii punkto pirmąją galimybę, įskaitant patvirtintos institucijos atliekamą gamyklos produkcijos kontrolės sertifikavimą. 4 sistema: žr. Direktyvos 89/106/EEB III priedo 2 dalies ii punkto trečiąją galimybę. Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | I kategorijos mūro dirbiniai | sienoms, kolonoms ir pertvaroms | __ | 2 + | Fabrike pagaminti konstrukciniai mūro skiediniai | II kategorijos mūro dirbiniai | sienoms, kolonoms ir pertvaroms | __ | 4 | Fabrike pagaminti nustatyti mūro skiediniai | Fabrike pagaminti tinko posluoksniui ir (arba) tinkavimui skirti skiediniai | sienoms, kolonoms, pertvaroms ir lubų apdailai | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. PRODUKTŲ GRUPĖ MŪRINIAI IR SUSIJĘ PRODUKTAI (2/3) Atitikties atestavimo sistemos Toliau nurodytam produktui (-ams) ir jų paskirčiai CEN ir CENELEC prašoma atitinkamame darniajame standarte (-uose) apibrėžti tokias atitikties atestavimo sistemas: 3 sistema: žr. Direktyvos 89/106/EEB III priedo 2 dalies ii punkto antrąją galimybę. Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Tvirtikliai, tempimo juostos, perdangų sijų pakabos, iškyšos, atramos kampai, horizontalioji mūro armatūra ir sąramos | sienoms ir pertvaroms | __ | 3 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. PRODUKTŲ GRUPĖ MŪRINIAI IR SUSIJĘ PRODUKTAI (3/3) Atitikties atestavimo sistemos Toliau nurodytam produktui (-ams) ir jų paskirčiai CEN ir CENELEC prašoma atitinkamame darniajame standarte (-uose) apibrėžti tokias atitikties atestavimo sistemas: 1 sistema: žr. Direktyvos 89/106/EEB III priedo 2 dalies i punktą, be bandinių audito ir tyrimo. 3 sistema: žr. Direktyvos 89/106/EEB III priedo 2 dalies ii punkto antrąją galimybę. 4 sistema: žr. Direktyvos 89/106/EEB III priedo 2 dalies ii punkto trečiąją galimybę. Produktas (-ai) | Paskirtis | Lygis (-iai) arba klasė (-ės) (Sąveika su ugnimi) | Atitikties atestavimo sistema (-os) | Mūro dirbiniai su įmaišytomis šiluminės izoliacijos medžiagomis, esantys paviršiuje, kuris gali būti paveiktas ugnies | sienoms ir pertvaroms, kurioms taikomos priešgaisrinės apsaugos taisyklės | A, B arba C | 1 | A, B arba C | 3 | D, E arba F | 4 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. --------------------------------------------------